open-index/open-wikipedia-markdown huggingface dataset:
האמת השלישית

**האמת השלישית** הוא ספר מתח מאת פרופסור מיכאל בר-זוהר. הספר ראה אור לראשונה בשנת 1972, כחלק מסדרת ספרי מתח פרי עטו של המחבר העוסקת בעלילות ריגול מימי המלחמה הקרה. במסגרת סדרה זו פורסמו הספרים "מרגל בחורף" ו"אחים". "האמת השלישית" הוא הספר השלישי שיצא לאור בסדרה זו. בשנת 2013 החלה הוצאת ידיעות אחרונות להוציא את הסדרה לאור מחדש.

## עלילת הספר
עלילת הספר נפתחת כאשר ב-25 באוגוסט 1971 מתגלה גופתו של שר החוץ הרוסי, ארקדי פונמארב, בקרבת העיר ניו יורק. בנתיחה לאחר המוות התגלה כי שר החוץ נרצח. הממשל הסובייטי האשים את ארצות הברית ופרץ משבר דיפלומטי חמור. בעקבות זאת פנה נשיא ארצות הברית לברית המועצות וביקש ארכה של שבוע בטרם יינקטו צעדים בתגובה לרצח השר, וזאת על מנת לפענח את הפרשה ולגלות מיהו הרוצח. ראש סוכנות הביון המרכזית, הרולד "הל" ריצ'רדס, מינה למשימה את איש הסוכנות ג'ף סונדרס, בעברו איש חיל הנחתים, אשר פעל כסוכן חשאי בקובה בעת משבר הטילים ולקח חלק בחקירת ההתנקשות בנשיא ג'ון פ. קנדי. הספר מתחקה אחר חקירותיו של סונדרס הנפרסות על פני שבוע ימים במהלכו הוא נע במהירות הבזק בין מדינות רבות, בניסיונות כמעט נואשים לפתור את התעלומה ולמנוע מלחמה בינגושית.

## קישורים חיצוניים
* דף הספר באתר ידיעות ספרים.
* .
* מעל השורות – ביקורת ספרים והגיגים
## הערות שוליים

קטגוריה:מותחנים בעברית
קטגוריה:ספרי מתח
קטגוריה:ספרי ריגול
קטגוריה:ספרות בלשית
קטגוריה:ספרי 2014
קטגוריה:ספרי ידיעות ספרים
קטגוריה:ספרים ישראליים
היינריך מתיאס פון תורן

ממוזער|
הרוזן **היינריך מתיאס פון תורן** (בגרמנית: **Heinrich Matthias von Thurn ** 24 בפברואר 1567 בוהמיה - 28 בינואר 1640 פרנו) היה אציל בוהמי שנטל חלק פעיל במרד הבוהמי שפתח את מלחמת שלושים השנים.

## ביוגרפיה

נולד ב-24 בפברואר 1567 בבוהמיה, מנישואיו השניים של אביו פרנץ שהיה ממוצא איטלקי אריסטוקרטי וקיבל מהקיסר נחלה בבוהמיה בתמורה לשירותיו הצבאיים. לאחר מותו של אביו אומץ על ידי דודו יוהאן הקתולי אולם על אף הסביבה הקתולית שבה גר שמר על אמונתו הפרוטסטנטית.

את מרבית ילדותו בילה באוסטריה, בשנת 1585 הצטרף למשלחת הקיסרית שבקרה באיסטנבול ולאחר מכן ביקר בסוריה ובארץ ישראל. לחם לצד הקיסר בקרבות נגד העות'מאנים בהונגריה ובתמורה העניק לו הקיסר את התואר ראש עיריית קרלשטיין וכך הפך לחלק מהאצולה הבוהמית.

אולם מלך בוהמיה מת ובמקומו עלה לשלטון הקיסר פרדיננד השני, קיסר האימפריה הרומית הקדושה שהיה קתולי ושנוא על הבוהמים הפרוטסטנטים, הקיסר שלח שליחים לפראג שיכינו את הקרקע לבואו לצורך ביסוס שלטונו, אולם השליחים הושלכו בבוז מחלון בית העירייה וניצלו תודות לערמת אשפה שעליה נחתו, אולם המרד פרץ והתפשט בכל רחבי בוהמיה ואף בנסיכויות גרמניות נוספות.

תורן ארגן צבא והגיע עד וינה וצר עליה, הוא נהנה מסיוע שהגיע אליו תודות לצבאו של ארנסט פון מנספלד אולם הרוזן בקואה בן בריתו של הקיסר הביס את מנספלד בקרב ובעקבות כך נקטעו קווי התקשורת והאספקה של תורן עם פראג והוא נאלץ לסגת מהמצור שהטיל על וינה. במהלך המלחמה נענה להצעתו של גוסטבוס אדולפוס מלך שוודיה להתגייס לצבאו ופיקד על כוחות שוודיים עד שנפל בשבי בקרב ליצן בידי חייליו של שכיר החרב של הקיסר אלברכט פון ולנשטיין. הוא השכיל להתחבב עליו ושוחרר אחר מאסר לא ארוך לחיים אזרחיים כשהוא נאלץ לוותר כמה ויתורים מדיניים.

הוא מת ב-28 בינואר 1640 בפרנו שבליבוניה.

## קישורים חיצוניים

* 

קטגוריה:מלחמת שלושים השנים
קטגוריה:אנשי צבא האימפריה הרומית הקדושה
קטגוריה:ילידי 1567
קטגוריה:נפטרים ב-1640
לנארט תורסטנסון

**לנארט תורסטנסון** (בשוודית: **Lennart Torstenson**; 17 באוגוסט 1603, פורסטנה, שוודיה – 7 באפריל 1651, סטוקהולם) היה פילדמרשל שוודי. פיקד על צבא שוודיה בכמה קרבות מוצלחים במהלך מלחמת שלושים השנים.

## ביוגרפיה
בנו של קצין שוודי, תורסטנסון. לחם תחת גוסטב השני אדולף נגד פולין (1621–23) בליבוניה. בשנת 1629 הוא מונה לקולונל של גדוד הארטילריה הטהור הראשון שהוקם בצבא כלשהו. הוא פיקד על ארטילריית השדה כאשר גוסטב התערב במלחמת שלושים השנים בגרמניה בשנת 1630. שירותו המכובד בניצחונה המכריע של שוודיה על הכוחות האימפריאליים בברייטנפלד בשנת 1631 הוביל לקידומו לגנרל. נתפס על ידי כוחותיו של הגנרל הקיסרי אלברכט פון ולנשטיין ב-1632, הוא הוחלף ב-1633.

תורסטנסון קיבל את הפיקוד על הכוחות השוודים בגרמניה לאחר מותו של מפקד שוודיה יוהאן באנר בשנת 1641 והחזיר את המשמעת לצבא המורד והלא מאורגן. לאחר שהשיג ניצחונות מכריעים, הוא קיבל הוראה על ידי הקנצלר, הרוזן אקסל אוקסנסטירנה, לפתוח בהתקפה על דנמרק (1643), וכתוצאה מכך הסכם ברומסברו ב-1645, שבאמצעותו זכתה שוודיה במחוזות ג'מטלנד והרג'דלן מנורווגיה ומהאיים גוטלנד. ואסל בים הבלטי.

הוא מונה לרוזן בשנת 1647. בשנותיו האחרונות הוא ניצל את תפקידו במועצת המדינה השוודית (שחבר בה בשנת 1641) כדי להתנגד למדיניותו של אוקסנסטירנה וקיבל את אמונתה של המלכה כריסטינה.

## קישורים חיצוניים

* 

## הערות שוליים

קטגוריה:פלדמרשלים שוודים
קטגוריה:מלחמת שלושים השנים
קטגוריה:שוודים שנולדו במאה ה-17
קטגוריה:נפטרים ב-1651
CLS Group

**CLS** (ראשי תיבות: **Continuous Linked Settlement**) הוא מסלקת מטבע חוץ בינלאומית הפועלת משנת 2002. החל משנת 2008 המסלקה פועלת גם בישראל.
## פעילות
CLS הוא בנק לסליקת עסקאות במטבע חוץ של שני צדדים המעוניינים להימנע ככל הניתן מסיכוני סליקה ואשראי. הייחוד של CLS הוא בהיותו נקודת אמצע, מתווך, של שני צדדים, נייטרלי ובעל מנגנוני סליקה המפחיתים סיכונים באופן מרבי. שני צדדים המעוניינים להשתמש בשירותי CLS מעבירים אליו את תשלומיהם. רק ברגע ש-CLS מקבל את תשלומי שני הצדדים במטבע אחד הוא מעביר הלאה את הכספים במטבע השני אליהם. חוסר יכולת של אחד הצדדים להעביר את מחויבותו בעסקה מאפשרת ל-CLS לבטל את העסקה ולהשיב למי מהצדדים שכן ביצע, חזרה את כספו.

לדוגמה בנק א' סיכם כי יעביר לבנק ב' 100 דולר תמורת 200 שקלים ביום T. בנק CLS מקבל את המידע על העסקה משני הצדדים וממתין ליום T. ביום T בנק א' מעביר ל- CLS את 100 הדולרים. בנק ב' מעביר ל- CLS את 200 השקלים. מנגנון CLS עודכן כי שני הצדדים העבירו אליו את הכספים (דבר המוכיח כי אין להם בעיות נזילות או כל קושי לעשות כן). ברגע זה CLS מעביר הלאה לבנק א' 200 שקלים ולבנק ב' 100 דולר. ללא CLS, בנק א' או בנק ב' עלולים היו להעביר כספים לבנק כושל שקיבל את כספם אך אינו מסוגל להעביר אליהם את מחויבותו.

אירועי כשל אלו מתרחשים במקרה של שווקים מעורערים (ראו המשבר הכלכלי העולמי (2008)) כאשר בנקים נפלו בין לילה.

## קישורים חיצוניים
* 

* [חוקי CLS](https://web.archive.org/web/20140414025458/http://www.cls-group.com/MC/Documents/Rules%20(2013Sept23).pdf)
* CLS, באתר בנק ישראל

קטגוריה:שוק ההון
קטגוריה:סליקה
אחיטוב (נכד עלי)

**אחיטוב** הוא דמות מקראית, בנו של פנחס בן עלי, ואביו של אחימלך. משפחת כהנים זו הייתה מאוהדות דוד. דמותו נזכרת ב. ברשימת שרי דוד המופיעה ב:  מופיע השם צדוק בן אחיטוב, בניגוד לנאמר במקורות אחרים, לפי אחיטוב היה אביו של אחימלך ומשפחתו ואילו צדוק בא ממשפחת כהונה אחרת. לדעת חוקר המקרא שמעון בר אפרת חל שיבוש בסדר השמות, והסדר הנכון לקריאה הוא: צדוק, ואביתר בן אחימלך בן אחיטוב, כהנים.

ברשימת היחס ב,  נאמר כי אמריה הוליד את אחיטוב, ואחיטוב הוליד את צדוק. לדעת מיכאל קוכמן כתיבה זו היא מגמתית ומטרתה לקבוע את ייחוס משפחתו של צדוק למשפחת אהרון הכהן. ברשימת הכהנים בספר נחמיה (), מוזכר אחיטוב כנגיד בית האלוהים וכאביו של מריות. מן הכתוב לא ברור מדוע לא קשר בעל ספר נחמיה את אחיטוב אל בית אהרון. לדעת חוקר המקרא מיכאל קוכמן, זו מגמת ספר נחמיה שלא להתייחס במפורש למשפחת הכהנים השייכת לבית אהרון, שכן מעמדו ניתן לו על ידי המלך הפרסי דווקא ולא מייחוס אבות. לעומת זאת, בספר עזרא מופיע אחיטוב כבן לשושלת אהרון (). לא ברור אם בשני הספרים האלה מדובר באחיטוב נכד עלי או בכוהן מאוחר יותר בעל אותו שם בשושלת.

המושב אחיטוב, מושב במועצה אזורית עמק חפר, נקרא על שמו.

## ראו גם
* אחיה בן אחיטוב

## הערות שוליים

קטגוריה:אישים בספר שמואל
קטגוריה:כהנים בתנ"ך
קטגוריה:אישים שעל שמם יישובים בישראל
קטגוריה:בית עלי
דיר דבאן

**דיר דבאן** (בערבית: **دير الدبان**; פירוש שמו הוא "מנזר הזבובים") היה כפר ערבי בנפת חברון בסביבת בית גוברין. תושביו נמלטו או גורשו במהלך כיבוש הכפר במלחמת העצמאות.

על פי מפקד האוכלוסין של שנת 1931 הכפר מנה 543 איש ו-112 בתים נושבים. על פי סקר הכפרים 1945 בארץ ישראל אוכלוסיית הכפר נאמדה בכ-730 תושבים, ושטח הכפר הוערך ב-7,784 דונם עות'מאני. 

ב-24 באוקטובר 1948 נכבש הכפר על ידי חטיבת גבעתי כחלק ממבצע יואב. רוב תושביו נטשוהו עוד לפני הגעת כוח צה"ל. המעטים שנותרו עם כיבושו, גורשו.

בשנת 1955 הוקם על אדמות דיר דבאן המושב הישראלי לוזית.

## קישורים חיצוניים

* דיר דבאן באתר palestine remembred

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:יהודה
חלקיהו בן שלום

250px|ממוזער|שמאל|יאשיהו קורע את בגדיו עם גילוי ספר התורה. איור מעשה ידי יוליוס שנור פון קרולספלד. 
**חלקיהו בן שַׁלּוּם** היה כהן גדול בתקופת יאשיהו מלך יהודה, ממשפחת הכהנים בני צדוק. חלקיהו הוא שמצא את ספר התורה בבית המקדש במהלך בדק הבית, ומילא תפקיד ברפורמת יאשיהו. שמו ותפקידו מופיעים לראשונה בספר מלכים. הוא היה אבי-סבו של עזרא הסופר.

חלקיהו הוא חלק מרשימה בת 53 דמויות מקראיות, שאושרו במחקר מבחינה ארכאולוגית כדמויות היסטוריות.

## פועלו
חלקיהו ניהל את עבודות חיזוק ותיקון בית המקדש הראשון, והיה אחראי על טיהורו ושיפוצו. במהלך העבודות "נמצא" בבית המקדש "ספר התורה", וחלקיהו מסרו לשפן הסופר שהעבירו אל המלך. גילוי הספר עורר במלך התרגשות וחרדה מרובה, והוא שלח אל חולדה הנביאה משלחת שרים, כדי לדעת מה עליו לעשות כדי להפיס את חמת ה', . חלקיהו הכהן נזכר כראשון מבין האישים החשובים שהשתתפו במשלחת המלך אל חולדה הנביאה.

בעקבות גילוי הספר התבצעה רפורמת יאשיהו, שבמסגרתה החריב יאשיהו את כל המקומות בממלכתו הקשורים בפולחן אלילי, ביטל את עבודת ה' בבמות אשר יועדו לכך, וריכז את הפולחן בירושלים. לפי הפרשנות המסורתית, ספר התורה שמצא חלקיהו הכהן הוא ספר התורה הכולל את חמשת חומשי תורה, וההתרגשות הרבה בעקבות גילויו באה מכיוון שהיה זה ספר-התורה היחיד שניצל לאחר תקופת אחז ומנשה או מכיוון שהיה זה ספר-תורה שנכתב על ידי משה עצמו; ביקורת המקרא גורסת כי מדובר במהדורה ראשונה של ספר דברים, שנכתבה סמוך למציאת הספר, וזו שימשה את יאשיהו בתיקון הבית. חוקרים אלו טוענים כי האסכולה הדויטרונומיסטית (המשנה-תורתית) התפתחה בעקבות גילוי זה.

ב חלקיהו נמנה עם רשימת 'נגידי בית האלוהים' בחג הפסח. ברשימה זו הוא מופיע ראשון, דבר שמלמד על מעמדו הרם. לפי רשימות היחס של בני אהרון ב היה אביו של חלקיהו שַׁלּוּם. חלקיהו בן שַׁלּוּם נזכר גם ב.

בחפירה ארכאולוגית שנערכה בעיר דוד נמצאו חותם ועליו מוטבע "חנן בן חלקיהו הכהן" ובולה עם שמו של כהן בשם עזריה בן חלקיהו. בייחוסם של בני אהרן שבספר דברי הימים נאמר כי בנו ויורשו של חלקיה בן שלום היה עזריה, ולפיכך מסתבר שאליו מתייחסת הבולה השנייה, ואילו חנן היה בן נוסף של חלקיהו שככל הנראה שירת לצד אביו.

רבי דוד קמחי (הרד"ק) כתב בשם אביו רבי יוסף קמחי (הריק"ם), שחלקיהו בן שלום הוא חלקיהו אביו של ירמיהו הנביא

## ראו גם

* מציאת ספר התורה בימי יאשיהו
* רפורמת יאשיהו
* שפן הסופר

## הערות שוליים

קטגוריה:אישים בספר מלכים
קטגוריה:כהנים בתנ"ך
קטגוריה:כהנים מבני צדוק
קטגוריה:אישים בתנ"ך המוזכרים במקורות חיצוניים
מחקרי ירושלים בפולקלור יהודי

ממוזער|כריכת אחד הגליונות**מחקרי ירושלים ב[[פולקלור יהודי]]** הוא שנתון בנושאי פולקלור של המרכז לחקר הפולקלור במכון למדעי היהדות ע"ש מנדל שבאוניברסיטה העברית בירושלים ושל התוכנית לפולקלור יהודי והשוואתי ששינתה את שמה לתוכנית לחקר הפולקלור ותרבות עממית. השנתון יוצא לאור בהוצאת הספרים ע"ש י"ל מאגנס.

זהו כתב העת השפיט היחיד בעברית המוקדש לחקר הפולקלור והתרבות העממית.

המאמרים בכתב העת דנים, לדוגמה, בתאוריה של פולקלור, בפולקלור של קבוצות אתניות בישראל, בספרות עממית, באמנות עממית, במנהג, ובקשרי גומלין בין ספרות לפולקלור.

הגיליון הראשון יצא בשנת תשמ"א (1980-1981). עורכי כתב העת לאורך שנות קיומו הם פרופ' גלית חזן רוקם, פרופ' תמר אלכסנדר, פרופ' שלום צבר ופרופ' הגר סלמון.

על הכותבים בכתב העת נמנים גלית חזן רוקם, הגר סלמון, תמר אלכסנדר, עלי יסיף, דן בן אמוץ, אדוין סרוסי, שמואל רפאל, עליזה שנהר ושלום צבר ורבים נוספים העוסקים בתחום.

## 40 שנה למחקר ירושלים בפולקלור יהודי
חוברת ל"ד של מחקרי ירושלים בפולקלור יהודי הוקדשה למלאות 40 לצאת הכרך הראשון וכך נכתב:

כך מספרות פרופ' גלית חזן רוקם ופרופ' תמר אלכסנדר, עורכות ומייסדות כתב העת, בהקדמת החוברת על ימיו הראשונים: "אי-אז באביב תש"ם הגענו, שתי מרצות צעירות, למשרדו של ראש המכון למדעי היהדות דאז, פרופ' יוסף דן, להציע רעיון מהפכני. עלה בדעתנו להפיח רוח נעורים ומחקר בכתב עת לפולקלור שהיה קיים בארץ בבעלות ציבורית, וביקשנו תמיכה צנועה מטעם המכון. דן האזין לנו ברוב קשב, הבחין בהתלהבותנו, והפתיע אותנו בדבריו: 'למה לכן? נייסד כתב עת לפולקלור כאן במכון במסגרת סדרת כתבי עת למדעי היהדות!'. לא היססנו לרגע ונענינו בשמחה לאתגר ולהבטחה. מייד התחלנו להזמין מאמרים לחוברת הראשונה, שנושאה שיקף את הרקע המחקרי של שתינו וגם את הרוח שנשבה אז בחקר הפולקלור בישראל, הרבה בהשראתו של דב נוי: הזיקה בין המסורת שבעל פה לספרות הכתובה. מורינו ועמיתינו נענו בחיוב, וכך יצאה לאור החוברת הראשונה".

## קישורים חיצוניים
* 

## הערות שוליים

קטגוריה:האוניברסיטה העברית בירושלים: כתבי עת
קטגוריה:פולקלור יהודי
קטגוריה:ישראל: כתבי עת למדעי היהדות
פרס ניקה

**ניקה** (ברוסית: **Ника**) הוא פרס רוסי המוענק עבור עבודות הקולנוע על ידי אקדמיית ניקה למדעי הקולנוע, נחשב לפרס היוקרתי ביותר של הקולנוע הרוסי. טקס חלוקת הפרס נערך באולם האופרה של מוסקבה. טקס פרסי ניקה מתקיים מדי שנה בחודש אפריל החל משנת 1988. מקבלי הפרס בכל תחום מקבלים פסלון בדמות האלה היוונית ניקה.

את הפרס עבור הסרט הטוב מקבלים הבמאי והמפיק. רק שלושה סרטים בהם שפת הסרט אינה רוסית קיבלו את הפרס ("מונגול", "פאוסט" ו"אשיק קריב"), הבימוי בוצע על ידי במאים רוסים (סרגיי בודרוב, אלכסנדר סוקורוב וסרגיי פאראדג'אנוב). מייסד ומנחה טקס הענקת הפרס הוא איש הקולנוע והטלוויזיה יולי גוסמן.

במרץ 2013 החליטה האקדמיה להעניק גם את פרס אלכסיי גרמן, פרס על תרומה מיוחדת לקולנוע הרוסי.

## פסלון ניקה
פסלון הפרס עוצב על ידי סרגיי מיקולסקי. הפסל עשוי ברונזה ומצופה זהב ומעוצב בתור האלה ניקה עם כנפיים פרושות המוצגות כסמל הניצחון.

## היסטוריה
הפרס נוצר בשנת 1987 על ידי מזכירות איגוד הקולנוענים הסובייטי. עד תחילת שנות ה-90 הפרס הוענק על פי בחירת חבר האיגוד ומאז שנות ה-90 הזוכים מוכרזים על פי הצבעה חשאית של חברי האקדמיה למדעי ואומנויות הקולנוע. מאז אמצע שנות ה-90 ועד 2002 ומשנת 2012 טקס הפרס משודר בערוץ הראשון, בשנים 2003–2005 שודר הטקס בערוץ NTV ובסוף העשור הראשון של המאה ה-21 בערוץ STS.

בשנת 2020, לראשונה בהיסטוריה של הפרס, בעקבות התפרצות נגיף הקורונה ברוסיה, הטקס לא נערך והוא נדחה לאביב 2021. עם זאת הפרס הוענק על שנת 2019 ושנת 2020 ביחד.

הטקס לא נערך בשנים 2022-2023, בעקבות מלחמת אוקראינה–רוסיה. לבסוף, טקס חלוקת הפרס נערך ביולי 2024 על השנים 2022-2023.

## תחומי הענקה

## הענקות

## קישורים חיצוניים

* 
* האתר הרשמי של הפרס 

## הערות שוליים

*
זוג מנצח VIP

**זוג מנצח VIP** היא תוכנית מציאות ישראלית ששודרה בערוץ 10 בשתי עונותיה הראשונות, והחל מעונתה השלישית משודרת ברשת 13. את התוכנית מנחה איתי תורג'מן והחל מהעונה השלישית מנחה לצדו אנה ארונוב. התוכנית שודרה בשידורים חוזרים בהוט בידור ישראלי.

ב-19 באוגוסט 2025 פורסם שהתוכנית חודשה לעונה רביעית ותשוב למסך. ב-19 באוקטובר 2025 פורסם כי רון שחר ינחה את התוכנית החל מהעונה הרביעית וכי שם התוכנית ישתנה ל-"**Power Couple הזוג המנצח**".

## פורמט
במהלך התוכנית מתחרים מספר מפורסמים ובני זוגם על התואר "הזוג המנצח".
למשך מספר שבועות הם עוברים לגור בווילה, ולוקחים חלק במשחק שמעמיד את הזוגיות שלהם במבחן ובודק עד כמה הם מכירים אחד את השנייה ועד כמה הם סומכים על בן הזוג שלהם ומאמינים בו.

מדי שבוע מקבל כל זוג 50 אלף ש"ח לקופה השבועית שלו, אותם יכול להשקיע במשימות של אותו שבוע: משימת גברים ומשימת נשים.
לפני כל משימה, נדרש אחד מבני הזוג (שלא ביצע את המשימה), להשקיע כסף בהצלחת בן הזוג שלו במשימה. הסכום יכול היה לנוע בין 0 שקלים עד לכל הסכום שנמצא בקופה השבועית של הזוג. אם בן הזוג מצליח במשימה - סכום ההשקעה נוסף לקופה השבועית של הזוג, אם בן הזוג הפסיד - אותו סכום יורד מהקופה שלהם.
בסוף השבוע, הזוג שנמצא בתחתית הטבלה עם הכי מעט כסף בקופה השבועית, יהיה הזוג הראשון שמועמד לעזוב את המשחק.
בכל שבוע מתקיימת גם משימה זוגית, הזוג שמפסיד במשימה הזוגית יהיה גם הוא מועמד לעזוב את המשחק.
הזוג שמנצח במשימה מרוויח בונוס של 25 אלף שקלים לקופה השבועית שלו.
בסיומו של כל שבוע מתקיים טקס פרידה בו הצביעו שאר הזוגות לזוג שהם רוצים להשאיר במשחק (למעט העונה השנייה בה הוחלפה ההדחה בטקס תספורת), כאשר הזוג שזוכה ברוב קולות נשאר במשחק והזוג השני עזב ללא הכסף שצבר במשחק. במקרה של שוויון בקולות, יעזוב הזוג שבקופתו הסכום הנמוך יותר.

## עונות

## גרסאות בין־לאומיות
את פורמט הסדרה יצרה והפיקה חברת אבוט המאירי תקשורת ואת המימון להפקה, בסך 1.5 מיליון שקל, סיפקה השותפות המוגבלת "סינמה נאמנויות השקעות בסרטים" שנסחרה בבורסה, בתמורה קיבלה 30% מהזכויות על הפורמט. זמן קצר לאחר שעלתה הסדרה לשידור בישראל נמכר הפורמט לרשת הפורטוגלית SIC, במהלך יריד הטלוויזיה MIPTV שנערך בצרפת מדי שנה. בהמשך נמכר הפורמט להפקה של גרסה מקומית בכעשר מדינות שונות בסך הכל.

## קישורים חיצוניים
* 

* 
**ביקורות:**
* 
* 
* 
* 
* 
* 
* 
* 
## הערות שוליים

*
קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2014
קטגוריה:ערוץ עשר: תוכניות וסדרות
קטגוריה:רשת: תוכניות וסדרות
מבשלת בוטיק

ממוזער|מכלי התססה במבשלת בוטיק בהונגריה, הקטנים במידה ניכרת ממכלי התססה במבשלות תעשייתיות
**מבשלת בוטיק** (הידועה אף בכינוי "**מבשלת מיקרו**"; מן המקור באנגלית: microbrewery ו-craft brewery) היא מבשלה המייצרת כמות קטנה יחסית של בירה, בעלת תפוצה מוגבלת. קיימות הגדרות שונות למבשלות בוטיק, אולם בדרך כלל, מבשלות אלו קטנות במידה ניכרת ממבשלות תעשייתיות ונמצאות בבעלות פרטית. מבשלות בוטיק מתאפיינות בדגש על אופייה המיוחד של תוצרתן, על טעמה ותהליכי הייצור הייחודיים לה.

תופעת מבשלות הבוטיק החלה בבריטניה בשנות ה-70 והתפשטה למדינות אחרות. עם גידול התופעה, חלק מן המבשלות, שהחלו דרכן כמבשלות בוטיק, התרחבו והגדילו את כמויות הייצור ותפוצת תוצרתן, והמונח האנגלי המקורי "מבשלת מיקרו" (microbrewerey) הוחלף בהדרגה למבשלת בוטיק (craft brewery). לצד חלק ממבשלות הבוטיק פועל אף פאב בו נמזגת בירה מתוצרתן.

[ממוזער|בישול ידני במבשלה מקומית[פורטלנד (מיין)| פורטלנד, מיין.]]

## מקור התופעה והרעיון
המונח מבשלת מיקרו מקורו בבריטניה בשלהי שנות ה-70 ובא לתאר דור חדש של מבשלות, אשר התמקדו בייצור בירה בתהליכים מסורתיים ללא תהליכי סינון ופסטור כנהוג במבשלות תעשייתיות, הנמזגת מן החבית וללא תוספת גזים (כגון פחמן דו-חמצני). הדוגמה המוצלחת הראשונה למבשלת מיקרו הייתה מבשלת לינצ'בורג, שנוסדה על ידי ביל אורקהארט בכפר קטן במחוז נורת'האמפטונשייר באנגליה בשנת 1975. אורקהרארט שימש כמבשל ראשי במבשלה תעשייתית גדולה בעיר נורת'האמפטון עד שנסגרה על ידי בעליה בשנת 1974, לאחר שנמכרה לתאגיד הענק קרלסברג. במבשלה שהקים, לצד פעילות הייצור, התקיימו קורסי הכשרה ותוכניות לשוליות בייצור בירה. רבים מן החלוצים בתחום מבשלות המיקרו למדו את סודות ייצור הבירה במבשלת לינצ'בורג בטרם הקימו מבשלות משל עצמם.

אף שבתחילה התייחס המונח "מבשלת מיקרו" בעיקר לגודל המבשלה, באופן הדרגתי החל השימוש במונח לציין אף גישה אלטרנטיבית לתהליך ייצור הבירה, התאמתה לסביבה, ויחס מיוחד ללקוח. תופעת מבשלות המיקרו התפשטה לארצות הברית בשנות ה-80, שם נעשה במונח שימוש לציון מבשלות שתוצרתן פחותה מ-1.8 מיליון ליטר בירה בשנה.

מבשלות הבוטיק אימצו אסטרטגיית שיווק שונה מזו של המבשלות התעשייתיות הגדולות המפיצות את תוצרתן בשווקים מרובים, והתמקדו בתחרות על בסיס איכות ושונות, ולא על בסיס מחיר ופרסום. השפעתן של מבשלות הבוטיק גדולה בהרבה מחלקן היחסי בשוק הבירה (כ-2% מנפח השוק בבריטניה, נכון לשנת 2001), והיא ניכרת בעובדה שמבשלות תעשייתיות גדולות החלו משווקות סוגים חדשים של בירה שנועדו להתחרות באותו פלח שוק של בירות הבוטיק. לאחר שאסטרטגיה זו כשלה, החלו תאגידי הבירה הגדולים להשקיע במבשלות בוטיק, ובמקרים רבים הצליחו לקנותן.

## ראו גם
* בישול (בירה)
* אוצר בירה

## קישורים חיצוניים

קטגוריה:בירה
טובה מילוא

**טובה מילוא** (נולדה ב-3 ביולי 1964) היא פרופסור מן המניין בבית הספר למדעי המחשב באוניברסיטת תל אביב ודיקאנית הפקולטה למדעים מדויקים. היא מחזיקת הקתדרה לניהול מידע וכיהנה בין השנים 2011–2014 כראש החוג למדעי המחשב באוניברסיטה.

## ביוגרפיה
מילוא נולדה וגדלה בנתניה ומתגוררת בתל אביב.
היא סיימה את התואר הראשון בטכניון כעתודאית בשנת 1985 ולאחר מכן התגייסה ליחידה 8200. את התואר השני סיימה באוניברסיטת תל אביב בשנת 1989. בשנת 1992 קיבלה תואר דוקטור מאוניברסיטה העברית בירושלים, בהנחייתו של פרופסור כתריאל בארי. את הפוסט-דוקטורט עשתה באוניברסיטת טורונטו ובמוסד הצרפתי למחקר במדעי המחשב ואוטומציה INRIA  לפני שהצטרפה לסגל באוניברסיטת תל אביב בשנת 1995. בשנת 2020 נבחרה לדקאנית הפקולטה למדעים מדויקים. היא נשואה ואם לשניים.

## עבודתה האקדמית
מילוא היא ראש הקבוצה למערכות בסיסי נתונים בבית הספר למדעי המחשב. היא כותבת לכנס לעקרונות בסיסי נתונים והיא האישה הראשונה (והיחידה, נכון לשנת 2015) שנשאה את נאום המפתח בכנס.

היא השתתפה בצוות העריכה של כתבי עת בנושא בסיסי נתונים, בהם כתב העת VLDB  וכתב העת TODS. היא שימשה כיושבת ראש בכנסים רבים, בהם: PODS'03, VLDB'09, ICDT'11 ועוד.

הקימה מיזם בשם "מדויקות", לקידום נשים במדעים מדויקים.

### נושאי מחקר
תחומי המחקר של פרופסור מילוא עוסקים במערכות בסיסי נתונים וניהול מידע ברשת האינטרנט. היא עוסקת גם באיסוף מידע על סמך ההמונים, באינטגרציית מידע, ב-XML ומידע מבני באופן חלקי; שירותי ויישומי רשת; תהליכים עסקיים; שפות בסיסי נתונים ותבנית מידע.

## מאמרים ופרסומים
מילוא השתתפה בכתיבת מעל 290 מאמרים שהתפרסמו בכנסים ובכתבי העת בתחום בסיסי נתונים. בנוסף, היא כתבה ספר על תהליכים עסקיים. מאמריה צוטטו למעלה מ-13,000 פעמים במאמרים שונים, ומדד h-index שלה הוא 61.

## פרסים והוקרה
*בשנת 2010 זכתה על עבודה בנושא "מערכת טיפוסים עבור שפות מעבר ל-XML" עם שני שותפיה ויקטור ויאנו ודן סוציו בפרס ע"ש אלברטו מנדלסון "מבחן הזמן"
*בשנת 2011 קיבלה מענק ERC Advanced Investigators של האיחוד האירופי לקידום מחקר בנושא חוכמת ההמונים
*בשנת 2012 נבחרה לעמית ACM על "תרומותיה בתחום תאוריית בסיסי הנתונים וניהול תהליכים עסקיים"
* בשנת 2014 נבחרה כחברת האקדמיה האירופאית למדעים Academia Europaea
* בשנת 2016, לרגל יום האישה הבינלאומי, נבחרה כאחת מ-11 חוקרות מעוררות השראה באוניברסיטת תל אביב
* בשנת 2017, זכתה בפרס VLDB Women in Database Research Award שניתן על ידי אגודת VLDB על "תרומותיה למחקר נתונים מובנים-למחצה, מידע ברשת האינרנט, וניהול תהליכים עסקיים"
* בשנת 2017, זכתה בפרס ויצמן למחקרים במדעים מדויקים שניתן על ידי עיריית תל אביב
* בשנת 2022, זכתה בפרס IEEE TCDE Impact Award שניתן עי ארגון IEEE על "תרומותיה לביסוס היסודות של תהליכים עסקיים ומיקור המונים מבוסס נתונים".
* בשנת 2022, קיבלה מענק מחקר פורץ דרך מהקרן הלאומית למדע על לקידום מחקר בתחום הביג-דאטה
* בשנת 2023, קיבלה דוקטוראט של כבוד מאוניברסיטת ציריך

## קישורים חיצוניים

## הערות שוליים

קטגוריה:סגל אוניברסיטת תל אביב: מתמטיקה ומדעי המחשב
קטגוריה:עמיתי ACM
קטגוריה:חיילות יחידה 8200
קטגוריה:חיילי יחידה 8200
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מדעניות מחשב ישראליות
קטגוריה:מדעני מחשב ישראלים
קטגוריה:זוכי פרס ויצמן
קטגוריה:ישראליות שנולדו ב-1964
קטגוריה:ישראלים שנולדו ב-1964
אלישיב בן יהויקים

**אלישיב בן יהויקים** הוא דמות מקראית, כיהן ככהן גדול בימיו של נחמיה. היה מבוניה הראשונים של חומת ירושלים. מקורב לסנבלט וממתנגדיו של נחמיה. לפי יוסף בן מתתיהו ירש את מקומו של אביו יהויקים לאחר מותו.

## ייחוסו
על פי המסופר בספר נחמיה () נמנה אלישיב מזרע יהושע בן יהוצדק: , ובהמשך הפסוקים .

## תפקידו
אלישיב היה כהן בימי נחמיה, הוא נזכר לראשונה ב. מבוניה הראשונים של חומת ירושלים. אלישיב ואחיו הכוהנים בנו את שער הצאן, היחידי שקודש ושני מגדלים, לפי הכתוב בספר נחמיה ג'. בוני החומה בנו את הקטע מול ביתם וביתו של אלישיב נזכר ברשימה בקטע המזרחי של החומה.

על ידי קשרי חתונה היה מקורב לסנבלט ממתנגדי נחמיה. כאשר נחמיה חזר לפרס, אלישיב נתן לטוביה העמוני לשכה בבית המקדש השני. כאשר חזר נחמיה מפרס גירש את בנו של אלישיב והוציא את הכלים שהוכנסו.

נחמיה מזכיר את אלישיב פעמים בסיום הספר בהקשרים שליליים. ב נאמר כי "אֶלְיָשִׁיב הַכֹּהֵן, נָתוּן בְּלִשְׁכַּת בֵּית-אֱלֹהֵינוּ". נראה כי את המילה "נָתוּן" יש להבין כמו בתרגום המקרא ללטינית הוולגטה כ"מופקד על".

בשם אלישיב באה לידי ביטוי השאיפה לגאולה. השם אלישיב היה שכיח בקרב משפחות הכהונה ואין מן הנמנע, שניתן לכהנים זוטרים.

## הקשרים לבית טוביה
אלישיב העמיד לטוביה העמוני לשכה. נראה כי הגדרתו ב כ'קרוב לטוביה' היא קרבה משפחתית. הלשכה שניתנה לטוביה, היא לשכת האוצר. כאשר נחמיה חוזר מפרס הוא מגרש את טוביה ומטהר את הלשכות. המחבר המקראי אינו מוסר פרטים מדוע גורש טוביה מהלשכה, אך כמופקד על לשכה היה טוביה כנראה, אחראי על איסוף תרומות למקדש. להפקדתו של טוביה על הלשכה היו שתי מטרות, האחת מדינית, כי נוכחותו בבית המקדש מיסדה את היחסים בין ישראל לבני ישראל שישבו בעבר הירדן. המטרה השנייה הייתה כלכלית גרידא. בעצם המצאו בתפקיד הקשור בתרומות יכול היה טוביה להעביר משכורת גדולה יותר לכוהנים בכלל ולאלישיב בפרט.

## קישורים חיצוניים
* בן ציון לוריא, המערכה המדינית: המתנגדים והמתנכלים בתקופת שיבת ציון, אתר מקראנט.

## הערות שוליים

קטגוריה:אישים בספר נחמיה
קטגוריה:כהנים בתקופת בית שני
קטגוריה:כהנים גדולים בתנ"ך
קטגוריה:שיבת ציון
קטגוריה:יהודי המאה החמישית לפנה"ס
BaNCS

**BαNCS** היא מערכת מידע שפותחה על ידי TCS ומספקת שירותי ליבה בנקאיים, בנקאות גלובלית, שוק ההון ועוד בהתאם למודולים המותקנים. 

בישראל בנקים נוהגים להשתמש במערכות מחשוב שפיתחו בעצמם. ב-2014 הכריז בנק יהב, שהשתמש בשירותי המחשוב של בנק הפועלים (שבנק יהב היה בעבר בשליטתו), שהוא עובר להשתמש במערכת הליבה הבנקאית של קבוצת טאטא, והוא הבנק הראשון בישראל שיעבור להשתמש במערכת מחשוב סטנדרטית. ב-1 בינואר 2017 הופעלה המערכת בבנק יהב.

## קישורים חיצוניים
* 
* 

קטגוריה:טכנולוגיה בנקאית
קטגוריה:קבוצת טאטא
מצעד הניצחון בלונדון (1982)

**מצעד הניצחון בלונדון** נערך ב-12 באוקטובר 1982. הוא התקיים ארבעה חודשים לאחר הניצחון הבריטי על ארגנטינה במלחמת פוקלנד וכהצדעה לכוח המשימה אשר השתתף בקרבות. 

1,250 חיילים מכוח המשימה ביחד עם כלי רכב צבאיים ותזמורות צבאיות צעדו על פני נתיב של כקילומטר וחצי בסיטי של לונדון, מבית הנשק (Armoury House) ועד הגילדהול. המצעד לווה במטס של מטוסים צבאיים. קהל של כשלוש מאות אלף איש ניצב לאורך מסלול המצעד וצפה בצועדים, ומיליונים צפו בשידור המצעד בטלוויזיה. המצעד אורגן על ידי האיגוד של לונדון.

הלורד ראש העיר של לונדון כריסטופר ליוור (Christopher Leaver) צפה במצעד ממדרגות בית האחוזה כשעמו ראש ממשלת בריטניה מרגרט תאצ'ר וראש מטה ההגנה אדמירל סר טרנס לווין (Terence Lewin).

לאחר המצעד נערכה ארוחת צהריים חגיגית בגילדהול, שבה נשאה ראש הממשלה תאצ'ר נאום.

## קישורים חיצוניים
*כתבה על המצעד באתר הניו יורק טיימס
*תמונות מהמצעד באתר Magnum Photos
*נוסח נאומה של מרגרט תאצ'ר באתר קרן מרגרט תאצ'ר

קטגוריה:מצעדים צבאיים
קטגוריה:לונדון: היסטוריה
קטגוריה:בעקבות מלחמת פוקלנד
קטגוריה:1982 בממלכה המאוחדת
קטגוריה:טקסים בממלכה המאוחדת
ארוחה עסקית

[250px|ממוזער|שמאל|[תפריט ארוחה עסקית במסעדה במוסקבה]]
[250px|ממוזער|שוברים לארוחות עסקיות של [Cibus Pluxee]]
**ארוחה עסקית** הוא כינוי לדגם שכיח של תפריט ארוחה המוצע לסועדים במסעדות. תפריט זה כולל רשימה מוגדרת של מנות המוצעות יחד (למשל - מנה ראשונה, מנה עיקרית, קינוח ושתייה) המוצעות במחיר נמוך ממחירן הכולל של המנות הכלולות בו אם יוזמנו כל אחת בנפרד או בזמן אחר. 

תפריטי ארוחה עסקית מוצעים על ידי מסעדות במטרה למשוך אליהן סועדים, פעמים רבות במצב של תחרות עם מסעדות אחרות. תפריט ארוחה עסקית מוצע לסועדים בדרך כלל בשעות הצהריים ואחר הצהריים, בהן עובדים יוצאים להפסקת צהריים, וכן כחלק מתפריט משלוחים.

תפריט ארוחה עסקית בדרך כלל מצומצם יותר מהתפריט הרגיל של המסעדה וכולל מנות מסוימות מתוך התפריט הרגיל, בדרך כלל מאפשר של כמה מאכלים המוצעים כמנה ראשונה, כמנה עיקרית, כתוספות וכיוצ"ב. לעיתים מחיר הארוחה העסקית כולה זהה למחיר הרגיל של המנה העיקרית הכלולה בה.

במסעדות מסוימות מוצע על אותם עקרונות תפריט **[[ארוחת ילדים]]**, הכולל כמה מנות פופולריות בקרב ילדים המוגשות הגודל קטן מהרגיל.

עסקית
קטגוריה:שירותי אירוח ואוכל
ווקס קרנובה

ממוזער|שמאל|שעוות קרנובה
**ווקס קרנוּבָּה** (וכן **ווקס קרנאוּבָּה** או **שעוות קרנוּבָּה**; אנגלית: **Carnauba wax**) הקרוי גם "ווקס ברזיל" ו"ווקס דקל", הוא שעוות עליו של עץ הדקל Copernicia prunifera, שהוא צמח הגדל רק במדינות הברזילאיות הצפון-מזרחיות פיאאוי, סיארה וריו גראנדה דו נורטה. הוא ידוע כ"מלכת השעוות", ובצורתו הטהורה, מופיע בדרך כלל בצורת פתיתים קשים בצבע צהוב-חום. עלי הדקל נאספים ומיובשים, נחבטים לשחרור השעווה מתוכם, ולאחר מכן עוברת השעווה תהליך זיקוק והלבנה.

## שימושים (תמצית)
* כתוסף מזון המקודד במספר E - **E903**.
* בתחום הרכב, כווקס לשכבת גימור מבריקה.
* שכבת גימור מבריקה לכלים.
* שכבת גימור מבריקה לרהיטים ורצפות.
* להברקת נעליים.
* ציפוי חוט דנטלי.
* ציפוי מוצרי נייר.
* כמרכיב עיקרי בשעוות גלשנים.
* לציפוי תפוחי עץ.
* מחליף את השימוש בג'לטין בתעשיית הממתקים- בעזרת הקרנובה מכינים ממתקי גומי וסוכריות ג'ל צמחוניות/טבעוניות. 

## קישורים חיצוניים

* 
## הערות שוליים

קטגוריה:תוספי מזון
קטגוריה:שעווה
Dict.cc

**dict.cc** הוא אתר אינטרנט המספק שירותי תרגום בין מספר שפות. לאתר אפליקציה לאנדרואיד ול-iOS.

## היסטוריה
בשנת 2001 החל מפתח האינטרנט האוסטרי פאול המטסברגר (Paul Hemetsberger) לעבוד על האתר, אשר נקרא תחילה Knowhowbase, וב-6 בנובמבר 2002 האתר עלה לאוויר. מטרת האתר הייתה להוסיף כמה שיותר שפות בכמה שפחות זמן. בשנת 2004 החל האתר לאפשר למשתמשים בו להוסיף תרגומים משל עצמם לביטויים שעדיין לא נמצאים במסד הנתונים. 

בתחילת פברואר 2005 נוספה אפשרות להוריד רשימות של אוצר מילים, תחת זכויות הרישיון הציבורי הכללי של גנו, אבל מאוחר יותר הזכויות התחזקו והפכו לזכויות. למרות זה התרומות שנתרמו על ידי משתמשים אחרים, בלי קשר לאתר, הן תחת הרישיון הציבורי הכללי של גנו 

## מבנה האתר
באתר, כל אחד יכול להוסיף ערכים, והקלטות. אבל הם לא נוספים מיד, בניגוד למילונים כמו ויקימילון, הם נוספים אחרי בדיקה דו שלבית של משתמשים אחרים, כל אחד מצביע לערך האם הוא נכון או לא, וככל שלערך מסוים יש יותר הצבעות חיוביות, ככה יש לו יותר סיכויים לעבור את הבדיקה. כמו כן, באתר ישנה גם אפשרות להוסיף מילים לרשימת השינון, לתרגל אותן, וככה רוב הסיכויים שהן יישמרו בזיכרון לטווח ארוך של המשתמש. באתר יש גם אפשרות לחלק את המילים לפי נושאים, ויש גם אפשרות להתכתב עם אנשים בפורום כדי לבקש עזרה בבעיות במהלך הוספת הערכים.

## שפות
כיום מאפשר האתר תרגומים מהשפות אנגלית וגרמנית ל: אנגלית, גרמנית, ספרדית, צרפתית, צ'כית, דנית, קרואטית, שוודית, איטלקית, אלבנית, איסלנדית, סרבית, יוונית, פינית, רומנית, נורווגית, בוסנית, אספרנטו, פולנית, סלובקית, רוסית, פורטוגזית, טורקית, לטינית ובולגרית. המילון הגדול ביותר הוא המילון האנגלי-גרמני, שממנו התפתח האתר כולו. בנובמבר 2009 התחילו להתווסף שפות חדשות למילון. אם משתמש מסוים רוצה להוסיף שפה חדשה למילון, הוא יכול לבקש אותה ב"רשימת הבקשות" ואנשים אחרים יכולים להגשים לו את בקשתו, בתור מתנדבים או בתשלום. 

נכון ל-2018 קיים באתר מילון גרמני-עברי קטן המכיל כמעט 17.000 מילים. יש גם מילון אנגלי-עברי המכיל 1,000 מילים.

## סטטיסטיקה
בממוצע נוספים לאתר 11,277 ערכים ביום, (נכון לאפריל 2021) 279,147 אלף משתמשים רשומים, 18.8 מיליון צפיות בחודש, 98,085,461 ערכים בסך הכל בכל השפות.

## קישורים חיצוניים
* 

קטגוריה:מילונים מקוונים
מו אגנס

**אגנס מוניקה מולג'וטו** (באנגלית: **Agnes Monica Muljoto**; נולדה ב-1 ביולי 1986), הידועה בשם הבמה **מו אגנס** (באנגלית: **Agnez Mo**), היא זמרת-יוצרת, שחקנית, רקדנית, ואשת עסקים אינדונזית.

## דיסקוגרפיה
### אלבומי אולפן
* 1992: *Si Meong*
* 1995: *Yess!*
* 1996: *Bala-Bala*
* 2003: *And the Story Goes*
* 2005: *Whaddup A'..?!*
* 2008: *Nez*
* 2009: *Sacredly Agnezious*
* 2011: *Agnes Is My Name*
* 2013: *Agnez Mo*
* 2017: *X*

## קישורים חיצוניים

* 

קטגוריה:אמנים הידועים בשם במה
קטגוריה:זמרות אינדונזיות
קטגוריה:זמרות פופ
קטגוריה:זמרות-יוצרות
קטגוריה:זמרים בעלי מנעד קולי של 5 אוקטבות
קטגוריה:מפיקות מוזיקליות
קטגוריה:שחקניות קולנוע וטלוויזיה אינדונזיות
קטגוריה:דוגמניות אינדונזיות
קטגוריה:רקדניות
קטגוריה:נשות עסקים
קטגוריה:שופטי The Voice
קטגוריה:מהגרות לארצות הברית
קטגוריה:שחקני קולנוע וטלוויזיה אינדונזים
קטגוריה:ילידות 1986
קטגוריה:אינדונזים שנולדו במאה ה-20
רעידת האדמה בספיטק (1988)

**[[רעידת אדמה|רעידת האדמה]] ב[[ספיטק]]** שבארמניה הסובייטית התרחשה ב-7 בדצמבר 1988 בשעה 11:41 ובמגניטודה של 6.8 בסולם ריכטר היא הייתה רעידת האדמה החזקה שפקדה את האזור במאות השנים האחרונות. תוך חצי דקה נהרס החלק הצפוני של ארמניה הסובייטית בה התגוררו כמיליון תושבים. העיר ספיטק נהרסה עד ליסוד ונזקים משמעותיים היו בערים גיומרי, סטפנוואן ועוד. בסך הכול כחצי מיליון אנשים נותרו ללא קורת גג ו-25,000 נהרגו. מחשש לרעידות משנה הופסקה פעילות של תחנת הכוח הגרעינית מצאמור. רעידות משנה נמשכו כשבוע והיו בחוזק עד ל-5 בסולם ריכטר.

בזמן האירוע מיכאיל גורבצ'וב היה בביקור רשמי בארצות הברית. הביקור הופסק והוא חזר לברית המועצות. מייד הוקמה ועדה ממשלתית מיוחדת ובראשה הועמד ראש הממשלה ניקולאי ריז'קוב. לאזור הוזרמו כוחות צבא, ובנוסף לכך מתנדבים וצוותי חילוץ מכול רחבי ברית המועצות ומ-111 מדינות אחרות.

בעקבות הריסת התשתיות היה קושי במתן עזרה רפואית. בעיר ספיטק הנפגעים רוכזו באצטדיון המקומי. 10 בדצמבר בברית המועצות הוכרז כיום אבל לאומי. במהלך הרכבת האווירית שהעבירה את האספקה התרסקו שני מטוסי תובלה. באזור היה מזג אוויר קריר (בלילות הטמפרטורות היו יורדות עד 20 מעלות מתחת לאפס) ולכן היה צורך לסיים את פינוי הנפגעים מההריסות ולפנות את התושבים לאזורים אחרים בהקדם. בסך הכול פונו מהאזור כ-110 אלף אזרחים. לדעת המומחים סיבות להריסות כה גדולות הם בתכנון בנייה לא מתאים לאזור וגם בביצוע לקוי של התוכניות.

ממשלת ברית המועצות אישרה תוכנית שיקום רחבה. לאזור הגיעו כ-45 אלף עובדי בנייה מרחבי המדינה. תוך מספר שנים נבנו בנייני מגורים ומבני ציבור. אומנם בעקבות התפרקות ברית המועצות המשך תוכנית השיקום הופסק. עד היום בערי ארמניה לא כל הבניינים שוקמו ורמת האבטלה בערי צפון המדינה גבוהה.

בעקבות האסון הוקם **חיל החילוץ הרוסי** שהפך בשנת 1995 למשרד למצבי חירום והגנה אזרחית שהפך לגוף המוביל והחשוב ביותר בתחום הטיפול באסונות טבע בכל המרחב הפוסט-סובייטי.

## במדיה
האירוע עובד לקולנוע מספר פעמים: בסרט הקולנוע "רעידת אדמה" משנת 2016 בבימויו של סאריק אנדראסיאן ובהפקת Enjoy Movies ובסרט ספיטק משנת 2018, בבימויו של אלכסנדר קוט.

## קישורים חיצוניים

* תיאור האירוע וההשלכות 
* רעידת האדמה בארמניה

קטגוריה:1988 בברית המועצות
ספיטק
קטגוריה:הרפובליקה הסובייטית הסוציאליסטית הארמנית
אינטרדבוצ'קה

**אינטרדבוצ'קה** (ברוסית: **Интердевочка**) הוא סרט קולנוע סובייטי שצולם בשנת 1988 וזכה לפופולריות רבה. במהלך שנת 1989 כ-40 מיליון אנשים ראו את הסרט בבתי הקולנוע. הוא נחשב לשיאן הצפיות בקולנוע הסובייטי לאותה שנה. הסרט היה פופולרי מאוד בתקופת הפרסטרויקה והיה נחשב לפריצת דרך בהקשר להעלאת נושא הזנות למרכז העלילה בסרט סובייטי. על תפקידה בסרט זה, ילנה יאקובלבה זכתה בתואר שחקנית השנה וקיבלה פרס ניקה.

בשנת 1988 יצאה לאור נובלה של ולדימיר קונין "אינטרדבוצ'קה". לראשונה לספרות הסובייטית במרכז העלילה הייתה זונה. תחילה זה גם היה שם הנובלה, אך בסוף העורכים לא העזו להוציא יצירה עם שם זה והחליפו אותו לשם אחר, שפירושו "ילדה בינלאומית". לאור הצלחת הנובלה והסרט תחדיש זה השתרש בשפה הרוסית בת ימינו. לאור הצלחת הנובלה הסופר הציע למירה טודורובסקי זכויות על הסרט. היא שכנעה את בעלה להיות הבמאי של הסרט החדש. היה זה אחד הסרט הסובייטים הראשונים שצולמו ללא תמיכה ממשלתית, תוך ניצול מימון פרטי (שוודי) במשולב עם סכום שהתקבל ממוספילם. הצילומים נערכו במהלך שלושה חודשים בלנינגרד ובשוודיה. במהלך הצילומים ולדימיר קונין שהיה גם שותף לכתיבת התסריט התנגד לכמה מהפירושים שנתן הבמאי לתסריט ועזב את אתר הצילומים.

בשנת 2001 הוצא תקליטור של הסרט.

## עלילה
האחות טניה זייצבה (ילנה יאקובלבה) עוסקת בזנות בנוסף לעבודתה בבית החולים. כל הלקוחות שלה הם תיירים זרים. באופן מפתיע אחד מהם מציע לה להתחתן ולנסוע איתו לשוודיה. טניה מסכימה, אך היא נדרשת לקבל אישור מהשלטונות הסובייטיים. לקבלת האישורים נדרש כסף רב, וטניה נאלצת לחזור למקצוע העתיק. בסופו של דבר היא מקבלת את האישורים הנדרשים ועוזבת את ברית המועצות.

בהיותה בשוודיה טניה מרגישה בודדה, אף על פי שבעלה החדש אוהב אותה. החבר היחיד שלה הוא נהג משאית שמעביר ממנה מתנות לאימה בלנינגרד. בשיחת טלפון עם חברתה מלנינגרד טניה מגלה שנפתחה חקירה נגדה באשמת שימוש במטבע זר (דבר שהיה אסור בברית המועצות). החוקרים הגיעו לאימה של טניה ומספרים לה מאין היה לבתה כסף רב ואיך היא יכולה הייתה להרשות לעצמה קניות של דברי ערך רבים. בהיוודע לה מקור פרנסתה של בתה, האם מנסה להתאבד, אך נותרת בחיים. טניה מנסה להגיע ללנינגרד אך נהרגת בתאונת דרכים.

## ראו גם
* ורה הקטנה

## קישורים חיצוניים

קטגוריה:סרטי 1989
קטגוריה:סרטים סובייטיים
UCI World Tour

**הסבב העולמי של איגוד האופניים הבינלאומי** הוא סבב מרוצי אופני הכביש הבכיר ביותר בעולם. השם מתייחס לסדרה של 38 מרוצים, 19 קבוצות, וכן לדירוג השנתי של הרוכבים.

## רקע
עד סוף שנת 2004 קיים האיגוד הבינלאומי לאופניים את הדירוג הבינלאומי לאופני כביש, בו קיבלו רוכבים ניקוד לפי מיקומם במרוצים רשמיים של האיגוד, ואת סבב הגביע העולמי באופני כביש, שהיה סבב שנתי של מרוצים חד-יומיים. האיגוד הבינלאומי החליף את שני הגופים הללו ב-2004 בסבב המקצועני של איגוד האופניים הבינלאומי ובסבבים היבשתיים. אולם, סכסוכים שפרצו בין האיגוד הבינלאומי לחברת ASO, המארגנת את הטור דה פראנס ומספר מרוצים נוספים, ולאחר מכן עם מארגני הג'ירו ד'איטליה והוואלטה אספניה, הביאו לירידה בחשיבותו של הסבב המקצועני, וב-2008 נותרו רק אחד מחמשת המונומנטים ושלושה מרוצים קלאסיים תחת שליטת האיגוד הבינלאומי. כתוצאה מכך נוסד הדירוג העולמי של איגוד האופניים, שחישב את הניקוד לפי התוצאות במרוצי הסבב המקצועני, וכן לפי התוצאות במרוצים יוקרתיים אחרים.

בראשית שנת 2011 התאחדו הסבב המקצועני והדירוג העולמי על מנת ליצור את הסבב העולמי של איגוד האופניים הבינלאומי.

## אירועי הסבב
הסבב העולמי של איגוד האופניים הבינלאומי כולל החל מ-2019 38 מרוצים בשנה. המרוצים מתחלקים למספר קטגוריות:
* שלושה גרנד טורס
* חמישה מונומנטים של יום אחד
* תשעה מרוצי קטעים
* שבעה מרוצים חד-יומיים נוספים באירופה
* מרוץ קטעים אחד באוסטרליה
* שני מרוצים חד-יומיים בקנדה
* מרוץ קטעים אחד בסין
* מרוץ קבוצתי נגד השעון, התורם נקודות לקבוצות בלבד

## רשימת הקבוצות המקצועיות
נכון לשנת 2020, משתייכות 19 קבוצות לסבב העולמי ונקראות בשם "UCI WorldTeam":

## תוצאות
### חמשת המובילים בדירוג המצטבר

### דירוג קבוצתי

## קישורים חיצוניים

* 

## הערות שוליים

קטגוריה:מרוצי אופניים
ניהול מוניטין

**ניהול מוניטין [https://www.webxp.co.il/%d7%a0%d7%99%d7%94%d7%95%d7%9c-%d7%9e%d7%95%d7%a0%d7%99%d7%98%d7%99%d7%9f/ ᛳ]** הגיע במקור מיחסי ציבור לטווח הארוך, אך בעידן של היום וההתקדמות בתחום מחשוב, תקשורת האינטרנט והרשתות החברתיות לקחה את זה בעיקר לעניין של תוצאות במנועי החיפוש השונים.

חלקים מסוימים של ניהול מוניטין קשורים לעיתים קרובות עם אזורים אפורים אתיים, אך לכול שיטות ניהול המוניטין יש מטרה אחת משותפת והיא לצנזר תלונות באמצעות קידום אתרים במנועי חיפוש וטקטיקות אשר משפיעות על מיקום התוצאות השליליות. 

## היסטוריה
תחילה הרעיון נועד ליחסי ציבור מחוץ לתקשורת. ככל שהאינטרנט ורשתות חברתיות הפכו לפופולריות יותר, כללי המשחק השתנו, 90% מהאנשים פונים למנועי החיפוש באינטרנט כדי לקבל מידע על מותג, אדם, נושא או מוצר.

## מושגים
ניהול מוניטין הוא פעולה של דחקת תוצאות שליליות ממוניטין של אדם או מותג, וגורם למנועי החיפוש להעלים תוכן אשר מזיק לו, ומשתמש פתרון לפגיעה במוניטין של חברות פרטיות, ציבוריות, פוליטיקאים. רוב ניהול המוניטין מתמקד בהדחקת תוצאות החיפוש השליליות למטה.תוצאות החיפוש של מנועי החיפוש השונים הן המטרה העיקרית למאמצי ניהול מוניטין.                    

לפני הפעולה יש להגדיר מטרות ברורות ומדידות. פעולות רבות עלולות לקחת זמן רב.                    

### טקטיקות לניהול מוניטין
# שיפור אופטימיזציה של המותג בכול מקום בו הוא מופיע, סקירות טכניות והמלצות של לקוחות חיוביים על מנת לדחוק את התוכן שלילי למטה.
#מקורות פרסום, אתרים חיוביים ופרופילים במדיה החברתיות, במטרה להעצים את  הטוב ולהדחיק התוצאות שליליות במנועי החיפוש בחיפוש.
# יצירת כתבות לעיתונות באינטרנט על מנת לקדם את נוכחות המותג ולדכא את התוכן השלילי.
# יצירת בלוגים על שם המותג.
# יצירת עמוד יוטיוב ופתיחת עמוד עסקי ב-Google my Business תוך אזכור ישיר למותג.
# הקמת חשבונות אנונימיים ויצירת ביקורות חיובית.
# הסרת תכנים שליליים באופן אקטיבי - שליחת בקשות להורדה או שינוי הניסוח.
# בניית קישורים - עבור אותם מאמרים כתבות שנכתבו לצורך הדחקת הביטויים, בניית קישורים זו בעצם נותנת כוח על מנת לקדם את אותם כתבות שיעקפו את הכתבות השליליות אודות המותג.

### אתיקה
ניהול מוניטין מעלה הרבה שיקולים אתיים חברות כבר ידועות לשכור צוות התחזות לבלוגרים באתרים של צד שלישי.

בעבר כבר מתחו ביקורת על אתרים שהסירו כתבות שליליות.

## קישורים חיצוניים
* 
* 

קטגוריה:השפעה חברתית
מצר בלטייסק

[שמאל|ממוזער|252px|מפת [מפרץ גדנסק ביחד עם מצר בלטייסק]]
[שמאל|ממוזער|252px|[לגונת הוויסלה|מפרץ קלינינגרד, מצר בלטייסק ולשון חול בלטית כפי נשקפים מן העיר בלטייסק]]
**מצר בלטייסק** (ברוסית: **Балтийский пролив**; בגרמנית: **Pillauer Tief**) הוא מצר ים במחוז קלינינגרד ברוסיה, המקשר בין מפרץ גדנסק (בחלקו הדרום-מזרחי של הים הבלטי) שממערב לו לבין מפרץ קלינינגרד (או הלגונה של הוויסלה בפולנית ופרישס האפ בגרמנית)  שמזרחית לו. המצר מפריד בין חצי האי קלינינגרד  (בגרמנית: Samland) שמצפון לו לבין לשון חול בלטית  (ברוסית: Балтийская коса או לשון חול ויסלה בפולנית: Mierzeja Wiślana) שמדרומו.

העיר בלטייסק (הידועה עד לפני 1946 בשמה הגרמני "פילאו") שאוכלוסייתה מונה כיום 32,922 נפש, שוכנת לחופו של מצר בלטייסק.

רוחבו של המצר שנכרת ב-1497 בעקבות הסופה והורחב בשנות ה-60 של המאה ה-20, הוא 400 מטרים. עומקו המרבי – 12 מ' ואורכו כ-2 ק"מ.

## קישורים חיצוניים

* תמונה של מצר בלטייסק, באתר פנורמיו

## הערות שוליים

בלטייסק
קטגוריה:הים הבלטי
קטגוריה:מחוז קלינינגרד: גאוגרפיה
טקיבולי

**טקיבּוּלי** (בגאורגית: **ტყიბული**) היא עיירה במחוז אימרתי שבמערב גאורגיה; העיירה מהווה מרכז מנהלתי של נפת טקיבולי. טקיבולי ממוקמת בגובה 590 מ' מעל פני הים - בחלקו הצפוני, ההררי של אימרתי; העיירה מופרדת מחבל רצ'ה שמצפון לאימרתי על ידי הר נַכֵּרַלַה (1,570 מ') שבדרום רכס רצ'ה (אחד הרכסים הדרומיים של הקווקז הגדול).

טקיבולי מרוחקת ב-42 קילומטרים מהעיר כותאיסי שמדרום-מערבהּ. העיירה היא התחנה האחרונה בקו הרכבת כותאיסי-טקיבולי. טקיבולי מקושרת לכותאיסי (דרך העיירה תרג'ולה) גם על ידי כביש בעל חשיבות ארצית; אותו כביש נמשך מצפון לטקיבולי ומקשר אותה עם העיירה אמברולאורי.

לפי נתונים משנת 2014, אוכלוסיית טקיבולי מנתה אז 9770 נפש.

## היסטוריה
טקיבולי (או טקוויבולי) מוזכרת במקורות הכתובים החל מהמאה ה-13. בתקופת ימי הביניים הייתה העיירה כפר, שהשתייך למשפחת האצולה אגיאשווילי.

בשנת 1825, בתקופת שלטונה של האימפריה הרוסית, התגלו בעיירה מרבצי פחם; בשנת 1846 החלה כריית הפחם וטקיבולי הפכה לעיירה תעשייתית.

תחת השלטון הסובייטי, פעלו בטקיבולי ארבעה מכרות פחם ומפעל להעשרת פחם. הצרכנים העיקריים של הפחם מטקיבולי היו מפעל המתכות של רוסתווי ותחנת כוח מבוססת פחם של טקווארצ'לי. אחרי חידוש עצמאותה של גאורגיה (1991), מכרות הפחם הפסיקו לפעול, ואילו המפעל להעשרתו נהרס.

## כלכלה
בשנת 2006 שניים ממכרות הפחם של טקיבולי חזרו לפעול; גם המפעל להעשרת פחם הוקם מחדש. ענף הפחם מעסיק כ-1,000 מתושבי העיירה. בנוסף, בטקיבולי ישנו מפעל לעיבוד תה.

בטקיבולי פועל תחנת הכוח ההידרואלקטרית של שַׁאוֹרי, שמקבל את מימיו ממאגר המים של שאורי; ההספק הממוצע של תחנת הכוח הוא 28 מגה-ואט.

## בריאות
בטקיבולי פועלים בית-חולים, מרכז אבחון ותחנת עזרה ראשונה.

## חינוך, תרבות וספורט
בטקיבולי ישנם חמישה בתי-ספר ציבוריים ושישה גני ילדים. מוסדות התרבות של העיירה כוללים חמש ספריות, מרכז תרבות (תיאטרון עממי) בן 500 מושבים, היכל התלמידים והצעירים, בית-ספר לאמנות ואולפן כוראוגרפי לילדים.

בטקיבולי פועל מועדון הכדורגל "מֵשַׁחטֵה", שהוקם בשנת 1930 ומשנות ה-70 של המאה ה-20 מארח את משחקיו באצטדיון עירוני בעל תכולה של 6,300 צופים. קבוצת הכדורגל "משחטה" טקיבולי משחקת בליגה הראשונה של גאורגיה (הליגה השנייה בחשיבותה - אחרי ליגת העל).

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גאורגיה: יישובים
קטגוריה:אימרתי
ג'יימס פיקנס

**ג'יימס פיקנס הבן** (באנגלית: **.James Pickens Jr**; נולד ב-26 באוקטובר 1954) הוא שחקן אמריקאי. פיקנס ידוע בעיקר על גילום תפקידו של ד"ר ריצ'רד וובר בסדרת הדרמה של רשת ABC, האנטומיה של גריי, ועל גילום תפקידו של סגן המנהל אלווין קרש בעונות המאוחרות של סדרת המדע הבדיוני של רשת FOX, תיקים באפלה.

## ביוגרפיה
פיקנס נולד בקליבלנד, אוהיו. פיקנס הוא אפריקני-אמריקאי. הוא החל לשחק בהיותו סטודנט באוניברסיטת באולינג גרין סטייט. התפקיד הראשון שלו היה בהפקה של "עניין של בחירה" מאת צ'אק גורדון. פיקנס קיבל תואר ראשון באומנות מאוניברסיטת באולינג גרין סטייט ב-1976.

## קריירה
פיקנס החל את קריירת המשחק המקצועית שלו בתיאטרון "Roundabout" בעיר ניו יורק, שם שיחק את וולטר לי במחזה "A Raisin in the Sun". ב-1981, הופיע פיקנס לצד דנזל וושינגטון וסמואל ל. ג'קסון בהפקה למחזה בשם "A Soldier's Play".

ב-1990, פיקנס עבר לחוף המערבי של ארצות הברית והחל את הקריירה ההוליוודית שלו, בגילום דמותו של זאק אדוארדס באופרת הסבון "עולם אחר" בשנים 1986 עד 1990. הוא שיחק בתפקיד סגן המנהל אלווין קרש בסדרה תיקים באפלה, וכן בסדרות תרגיע, הבית הלבן, רוזאן, בוורלי הילס 90210, ג'אג ועמוק באדמה.

ב-2002, הופיע פיקנס בתפקיד אורח בסרט דרקון אדום בתור הווטרינר של גן החיות.

ב-28 בפברואר 2007, במופע צדקה של שחקנים רבים ששמו "מתנת השלום" בתיאטרון של אוניברסיטת קליפורניה בלוס אנג'לס, גילם פיקנס גבר שחווה בחייו דברים שיובילו אותו להתנדב בתנועת השלום, שם הוא שיחק לצד השחקנים אדוארד אסנר, ברברה ביין, אמי ברנמן, ונדי מאליק וג'ורג' קו. המחזה קורא לקבל את החלטת בית הנבחרים של ארצות הברית, המבקש להקים "מחלקה לשלום" בממשלת ארצות הברית, שימומן על ידי 2 אחוזים מהתקציב השנתי של מחלקת ההגנה של ארצות הברית.

ב-2005 פיקנס נבחר לגלם את ד"ר ריצ'רד וובר בסדרת הדרמה הרפואית של רשת ABC, האנטומיה של גריי.

## חיים אישיים
פיקנס נשוי לג'ינה טיילור, חברה לשעבר ב-Musique. לזוג יש שני ילדים. בשעות הפנאי של פיקנס, ניתן למצוא אותו רוכב על סוסים. הוא חבר באגודת הרכיבה על סוסים של ארצות הברית והוא מתחרה באירועים שמתקיימים במדינה. הוא בעלים של סוס הקווטר אמריקאי בשם סמוקי.

ילדיו של ג'יימס, קארל וגווין פיקנס, שניהם בעלי קריירה בעסקי שעשועים. בנו קארל הוא רקדן היפ הופ וניתן לראות אותו בהופעות טלוויזיה שונות. אביו של ג'יימס, עבד בעיר קליבלנד.

בנובמבר 2025 חשף פיקנס כי אובחן עם סרטן הערמונית. הוא שיתף את דבר המחלה במסגרת שיתוף פעולה עם הארגון Black Health Matters, במטרה לעודד אבחון מוקדם בקרב גברים אפרו־אמריקאים. פיקנס ציין כי הגידול אותר בשלב מוקדם ולא הספיק להתפשט, וכי גם אביו ודודים נוספים במשפחתו חלו במחלה. לדבריו, "אני הוכחה חיה לכך שאבחון מוקדם מציל חיים". דבר מחלתו נחשף זמן קצר לאחר שבפרק אמצע העונה ה־22 של הסדרה "האנטומיה של גריי", שבה הוא מגלם את ד"ר ריצ'רד וובר, התברר כי גם דמותו חולה בסרטן.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת המדינה של באולינג גרין
קטגוריה:אמריקאים שנולדו ב-1954
אתנה פרתנוס

ממוזער|150px|אתנה וארוואקיון , העתק רומי של הפסל המקורי ב
**אתנה פרתנוס** (ביוונית: **Ἀθηνᾶ Παρθένος**, מילולית "אתנה הבתולה" או "אתנה הנערה") הוא פסל המייצג את כוחה וגדולתה של אתנה. הפסל בגובה כ-12 מטר (כ-39 רגל). בפסל ניתן לראות את אתנה ואת המגן שלה, ואת אלת הניצחון, ניקה, מונחת על כף ידה.

הפסל, שהיה עשוי שנהב וזהב (Criselefantino), פוסל על ידי פידיאס בן כארמידס איש אתונה כחלק מסדרת פסלים שיצר עבור הפרתנון שבאקרופוליס.

הפסל, יחד עם ונוס ממילו, נחשב לאחד הפסלים היווניים המפורסמים בכל הזמנים.

בזמן כיבוש יוון תחת האימפריה הרומית, לקחו הרומאים את הפסל שהיה מוצג במקדש והחביאו אותו מפני העולם. לאחר מכן נוצר העתק של הפסל בקנה מידה קטן יותר העשוי שיש. בפסל, כמו במקור, אתנה ניצבת חמושה בתנוחת "קונטרה פוסטו", כשעל ראשה קסדה מכונפת כשבמרכזה מוצב הספינקס, סמל החכמה, ומשני צידיו סוסים מכונפים המסמלים חיי נצח ומתקשרים לגורגונה (דמות נשית ומפלצתית מהמיתולוגיה) שהייתה אימם. על כתפי אתנה נמצא מגנה ה"אאגיס", עור עז עם זנבות נחשים וראש גורגונה במרכז שניתן לאתנה במתנה על ידי זאוס כדי שתגבר על מכשוליה.

ליד המגן התפתל נחש שהיה סמל לאל הקדמון הקשור לאדמה ומסמל את האופי של בני אתונה.

על המגן של אתנה תבליטי מלחמה יווניים מיתולוגיים אשר נועדו לתאר את ניצחון התרבות על הברבריות או ניצחון היוונים על הפרסים בהקשר אקטואלי.

ישנן גרסאות סותרות בנוגע למיקומה של החנית, שהיה הסימן המזהה של אתנה בפסל כאלת המלחמה. הדעה המקובלת היא שהחנית נשענה על רגלה וכתפה השמאלית.

ההעתק הרומי עוצב בצורה ריאליסטית הרחוקה מהפסל המקורי. קפלי האריג נופלים בצורה נטורליסטית, האנטומיה מדויקת, הפרופורציה נכונה. הפסל מקרין הדרת כבוד, הרמוניה, ואיזון. עם זאת, יש בו ריחוק, איפוק ואידיאליציה.

## בתרבות פופולרית
בסדרת הספרים "גיבורי האולימפוס" מאת ריק ריירדן הפסל מסמל את המאבקים בין המחנה היווני ("מחנה החצויים") לרומאי ("הליגיון השניים-עשר פולמינטה"). הוא מסמן יותר מכל את ירידתה של אתנה ממעמדה כאלת החכמה והקרב בקרב היוונים, לאלה זוטרה בתרבות הרומאית.

## גלריה

An inscription about the construction of the statue of Athena Parthenos in the Parthenon.jpg|קטע מהחשבונות המתייחסים למימוש הפסל של אתנה פרתנוס מוצג במוזיאון האקרופוליס
Athena Varvakeion hologram.jpg|הולוגרמה של אתנה פרתנוס מאחור במוזיאון האקרופוליס


## קישורים חיצוניים

קטגוריה:פיסול יווני
קטגוריה:נשים בפיסול
קטגוריה:אתנה
השביל המחבר

ממוזער|250px|פינת ישיבה בשביל המחבר
ממוזער|250px|אחת מאבני הדרך לאורך השביל המחבר
**השביל המחבר** הוא שביל המחבר בין יד ושם לבין מסלול המבקרים המקיף את הר הרצל. השביל מתחיל ליד רחבת הכניסה המרכזית של יד ושם ומסתיים ליד חלקת גדולי האומה בצידו הדרום מערבי של הר הרצל. השביל הנמצא במגמת עלייה, מקשר בין שני אתרי ההנצחה הלאומיים המרכזיים בישראל, ומעבר לערכו התיירותי והפרקטי, הוא מסמל את העלייה משואה לתקומה. אורכו של השביל הוא כ-200 מטרים.

## סלילת השביל
הרעיון לפריצת השביל נולד בשנת 2002 ביחידה להנצחת החייל של משרד הביטחון, אשר פנתה ליד ושם ולהסתדרות הציונית העולמית, וזכתה להסכמתם ולשיתוף פעולה מצידם. יוזם ומתכנן השביל המחבר היה
משה אורן, בתפקידו כראש תחום מפעלי הנצחה במשרד הביטחון. בהמשך פנתה היחידה להנצחת החייל אל נציגי מועצת תנועות הנוער בישראל, במטרה לשתף אותן בעבודות לסלילת השביל, ולעשות זאת בעבודת כפיים, כסמל לאופן בו נסללו שבילים ודרכים בארץ ישראל בתקופה שלפני הקמת מדינת ישראל ובשנים שלאחר הקמתה. העבודות לסלילתו ארכו כחודשיים. 

השביל נחנך באביב 2003, ביום השנה ה-60 למרד גטו ורשה. עוד נטלו חלק ביוזמה משרד החינוך והסוכנות היהודית לארץ ישראל. בשנת 2004 נחנכה בקצהו העליון של השביל אנדרטת נצר אחרון, לזכר העולים ניצולי השואה, אשר הגיעו לארץ לאחר מלחמת העולם השנייה, ולאחר גיוסם לצה"ל ב-1948, נפלו בקרבות מלחמת העצמאות מבלי להותיר אחריהם שאירים. 

בשנת 2010 הונחו לאורכו של השביל שמונה שלטים הסוקרים את אשר התרחש בדרך משואה לתקומה בעיצוב האדריכל אורי אברמסון: יום הניצחון, "הציונות הלוחמת", ההעפלה, תוכנית החלוקה, "כל העם צבא", הכרזת העצמאות, "מלחמה וניצחון" ו"עוד רבה הדרך".

## צעדת השביל המחבר
זמן קצר לאחר חנוכת השביל, הוחלט לערוך לאורכו צעדה, הנערכת מדי שנה באחד הימים שבין יום השואה ליום הזיכרון לחללי מערכות ישראל. הצעדה מתחילה בבקעת הקהילות החרבות, חולפת על פני אנדרטת הקרון וכיכר גטו ורשה, בטרם היא עולה לאורכו של השביל ומגיעה להר הרצל. בהר הרצל חולפת הצעדה באנדרטת נצר אחרון, יד לנספים באונית המעפילים סלבדור וביד לצנחני היישוב בארץ שנפלו באירופה, והיא מסתיימת בחלקת גדולי האומה. בצעדה מוצגות הצגות על ידי המשצ"ים (מדריכי של"ח צעירים) המציגות את סיפור חייהם של הנצר האחרון. בצעדה משתתפים אלפי תלמידים מרחבי הארץ.

## לקריאה נוספת
* משה אורן, **השביל המחבר**, ירושלים: יד יצחק בן-צבי, 2014

## קישורים חיצוניים

* 
* סרט אודות השביל והקמתו
* אודות השביל המחבר

## הערות שוליים

קטגוריה:יד ושם
קטגוריה:הר הרצל
קמפצ'ה

**קמפצ'ה** (בספרדית: **Campeche**; רשמית: **המדינה החופשית והריבונית של קמפצ'ה**, בספרדית: **Estado Libre y Soberano de Campeche**) היא אחת מ-31 המדינות המרכיבות את מקסיקו. קמפצ'ה נמצאת בדרום-מזרח מקסיקו, בחצי האי יוקטן, והיא גובלת במפרץ מקסיקו בצפון, יוקטן בצפון-מזרח, קינטנה רו ובליז במזרח, גואטמלה בדרום וטבסקו במערב. בירתה והעיר הגדולה ביותר בה היא קמפצ'ה.

## היסטוריה
שם המדינה נובע משם בירתה שנובע משם התיישבות של בני המאיה באזור בשם "א-קינ-פץ'". הספרדים הגיעו לאזור לראשונה ב-1517 והאוכלוסייה המקומית נטמעה בהם. הספרדים הקימו בהתיישבות נמל שהפך לאחד מהחשובים של ספרד באזור.

העיר ירדה מגדולתה במאה ה-19, עקב פתיחת נמלים אחרים והידרדרות בחקלאות. תחילה הייתה קמפצ'ה חלק ממדינת יוקטן, אך היא הפכה למדינה בפני עצמה ב-1863. כעבור שנה צרפת פלשה למקסיקו והחזירה את קמפצ'ה להיות חלק מיוקטן, אך כעבור מספר שנים מקסיקו השתחררה מהכיבוש הצרפתי, וקמפצ'ה חזרה להיות מדינה.

## כלכלה
כלכלת המדינה מסתמכת בעיקר על נפט שנמצא מול חופיה בשנות ה-70. נוסף על כך יש מעט חקלאות.

## קישורים חיצוניים

* 
* 

קטגוריה:מקסיקו: מדינות
קטגוריה:חצי האי יוקטן